เงินบาทปิด 32.32/34
ธนาคารกรุงศรีอยุธยา รายงาน เงินบาทปิด 32.32/34 นักลงทุนยังให้น้ำหนักการเมืองเป็นตัวชี้ทิศทางค่าเงิน
18 พ.ค. 2553

ธนาคารกรุงศรีอยุธยา รายงาน เงินบาทปิด 32.32/34 นักลงทุนยังให้น้ำหนักการเมืองเป็นตัวชี้ทิศทางค่าเงิน
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้อยู่ที่ระดับ 32.32/34 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 32.39/41 บาท/ดอลลาร์ โดยระหว่างวันเงินบาทแข็งค่าสุดที่ 32.28 บาท และอ่อนค่าสุดที่ระดับ 32.43 บาท
"ปิดวันนี้เงินบาทแข็งค่าขึ้น คงเป็นเพราะสถานการณ์ชุมนุมตลอดวันนี้ไม่น่ากลัวมากเท่าเมื่อวาน" นักบริหารเงิน ระบุ
ส่วนสกุลเงินต่างประเทศช่วงปิดตลาดเย็นนี้ เงินเยนอยู่ที่ระดับ 92.67/70 เยน/ดอลลาร์ ส่วนเงินยูโรอยู่ที่ระดับ 1.2378/2380 ดอลลาร์/ยูโร
คืนนี้ สหรัฐฯ จะประกาศตัวเลขทางเศรษฐกิจที่สำคัญ ได้แก่ กระทรวงพาณิชย์สหรัฐฯ เปิดเผยข้อมูลการเริ่มสร้างบ้านและการอนุญาตก่อสร้างเดือนเม.ย. และกระทรวงแรงงานสหรัฐเปิดเผยดัชนีราคาผู้ผลิต (PPI) เดือนเม.ย. 
นักบริหารเงิน มองกรอบการเคลื่อนไหวของค่าเงินบาทวันพรุ่งนี้ไว้ที่ 32.20 - 32.50 บาท/ดอลลาร์ นักลงทุนยังให้น้ำหนักกับการเมืองในประเทศเป็นสำคัญ ซึ่งหากคืนนี้การชุมนุมไม่มีอะไรที่รุนแรงเพิ่มขึ้น เงินบาทก็จะกลับไปในทิศทางที่แข็งค่า แต่หากคืนนี้เกิดเหตุการณ์ที่คาดไม่ถึงขึ้นเงินบาทก็มีโอกาสไปทดสอบที่ระดับ 32.49 บาท/ดอลลาร์